ורדה וסרמן

ורדה וסרמן (נולדה ב-10 ביולי 1965) היא סוציולוגית ארגונית, פרופסור חבר במחלקה לניהול וכלכלה באוניברסיטה הפתוחה.

ביוגרפיה
ורדה וסרמן למדה את כל תאריה באוניברסיטה העברית בירושלים. היא סיימה בשנת 1991 תואר ראשון בלימודי מזרח אסיה וספרות גרמנית, ובשנת 1998 סיימה תואר שני בסוציולוגיה ואנתרופולוגיה. את הדוקטורט היא סיימה בשנת 2009 במחלקה לסוציולוגיה ואנתרופולוגיה ובבית הספר למנהל עסקים, עם התמחות בהתנהגות ארגונית. נושא עבודת הדוקטור שלה היה העיצוב הארכיטקטוני של בניין משרד החוץ והשפעתו על יחסי הכח בתוך המשרד. העבודה נכתבה בהדרכתם של פרופסור מיכל פרנקל ופרופסור אברהם קלוגר. היא גם בוגרת לימודי עיצוב פנים.

בשנת 2014 החקבלה כחברת סגל בדרגת מרצה בכירה במחלקה לניהול וכלכלה באונבירסיטה הפתוחה ובשנים 2016–2018 כיהנה כראש המחלקה. בשנת 2018 הועלתה לדרגת פרופסור חבר. בנוסף לכך היא משמשת כיועצת הנשיא להוגנות מגדרית וכיושבת ראש קהילת ארגונים ועבודה באגודה הסוצילוגית הישראלית. בעבר שימשה כראש המכון לניתוחי מדיניות באוניברסיטה הפתוחה. פרופסור וסרמן גם מרצה בבית ספר פדרמן למדיניות ציבורית וממשל באוניברסיטה העברית בירושלים.

פרופסור וסרמן עוסקת בעיקר בבחינה ביקורתית של יחסי כוח בארגונים. תחומי המחקר שלה מגוונים ונוגעים בשליטה ובהתנגדות בארגונים, במרחבי עבודה ממוגדרים, באסתטיקה ארגונית ובהשפעת עיצוב מרחבי העבודה על יחסי הכוח בארגון, בתמורות בחברה החרדית בישראל ובתהליכי כינון של זהויות מגדריות בעבודה (זהויות גבריות או זהויות מצטלבות של נשים מקבוצות חברתיות שונות).​ עבודותיה התפרסמו בכתבי עת בין-לאומיים רבים והיא גם חברת מערכת במספר כתבי עת.

ספריה בעברית:
 התנהגות ארגונית (עם שרון אריאלי ואורלי טנא-גזית), רעננה, הוצאת האוניברסיטה הפתוחה, 2023.
 ישו היה יהודי (עם אורית רמון ואינס גבל), תל אביב, רסלינג, 2023.

קישורים חיצוניים 
  ורדה וסרמן, באתר המחלקה לניהול וכלכלה באוניברסיטה הפתוחה

 

סוציולוגיות ישראליות
סוציולוגים ישראלים
בוגרות התיכון ליד האוניברסיטה
בוגרי התיכון ליד האוניברסיטה
בעלות תואר דוקטור מהאוניברסיטה העברית בירושלים
בעלי תואר דוקטור מהאוניברסיטה העברית בירושלים
סגל האוניברסיטה הפתוחה: ניהול וכלכלה
סגל האוניברסיטה העברית בירושלים: מדעי החברה
ישראליות שנולדו ב-1965
ישראלים שנולדו ב-1965